Ehdotus neuvoston asetukseksi tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta



Virallinen lehti nro C 318 , 29/11/1995 s. 0012



Ehdotus neuvoston asetukseksi tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 muuttamisesta (95/C 318/10) (ETA:n kannalta merkityksellinen teksti) KOM(95) 199 lopull. - 95/0123(SYN) (Komission esittämä 15 päivänä syyskuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen, toimii yhdessä Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että neuvoston asetuksessa (ETY) N:o 1107/70 (1), sellaisena kuin se on viimeksi muutettuna asetuksella (EY) N:o . . ., ja erityisesti sen 3 artiklan 1 alakohdassa säädetään, että jäsenvaltiot voivat myöntää tukea, jonka tarkoituksena on edistää yhteisölle yleensä edullisemman kuljetusjärjestelmän tai kuljetustekniikan kehitystä ja yhdistettyjen kuljetusten kehittämistä, maantie- ja rautatieliikenteen ruuhkautumiseen, liikenneturvallisuuteen, ympäristöön, energiansäästöön ja kansalaisten elämän laatuun liityvien, koko ajan kasvavien ongelmien johdosta on välttämätöntä, että yleisen edun vuoksi sisävesiliikenteen mahdollisuuksia hyödynnetään tehokkaammin ja että sitä kehitetään edelleen parantamalla erityisesti sen kilpailukykyä, jälleenlaivauskustannukset muodostavat hyvin merkittävän osan sisävesiliikenteen kokonaiskustannuksista; sisävesiliikenteen kehitykselle on ensisijaisen tärkeätä, että merkittäviä investointeja tehdään, jotta jälleenlaivauslaitteistot saataisiin tehokkaammiksi ja enemmän nykyisten logististen tarpeiden mukaisiksi ja siten voitaisiin osaltaan vaikuttaa sisävesiliikenteen kehittymiseen toivotulla tavalla, tätä tarkoitusta varten olisi kannustettava investointeja sisävesiliikenteen pääteasemien infrastruktuuriin ja/tai varusteisiin, jotka mahdollistavat sisävesiliikenteen edistämisen tai lisäämisen; sen vuoksi on tärkeätä, että valtioiden myöntämä tai valtioiden varoista saatu tuki voidaan asettaa kyseisten yritysten käyttöön, olisi toteutettava yhdenmukaistetut edellytykset tuen myöntämiselle sisävesiliikenteen kehittämiseksi ja olisi säännöllisin väliajoin arvioitava tämän tuen vaikutus, tämä tuki on myönnettävä riittävän pitkäksi ajaksi, jotta mainituilla laitteistoinvestoinneilla voitaisiin luoda vakiintunut käyttäjäkunta ja saada aikaan uutta sisävesiliikennettä; tämä tukijärjestelmä olisi pidettävä voimassa 31 päivään joulukuuta 1999 saakka ja neuvoston olisi säädettävä perustamissopimuksessa määrätyin edellytyksin myöhemmin sovellettavasta tukijärjestelmästä tai tarvittaessa edellytyksistä, joilla tämän järjestelmän soveltaminen lopetetaan, ja yhteisön tukea koskevia säännöksiä on tarpeen mukauttaa ja sen vuoksi olisi muutettava asetusta (ETY) N:o 1107/70, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1107/70 3 artiklan 1 alakohtaan f alakohta seuraavasti: "f) jos tuki myönnetään tilapäisesti 31 päivään joulukuuta 1999 asti ja sen tarkoituksena on sisävesiliikenteen kehittäminen ja tuki koskee - joko investointeja sisävesiliikenteen pääteasemien infrastruktuuriin, - tai investointeja jälleenlaivauksessa sisävesiliikenteestä ja -liikenteeseen tarvittaviin kiinteisiin ja irtaimiin laitteistoihin, Myönnetyn tuen määrä ei saa ylittää 50:tä prosenttia investoinnin kokonaismäärästä. Tämän tuen saajien on sitouduttava hankkimaan sisävesiliikenteeseen viiden vuoden aikana uutta tai ylimääräistä kalustoa, joka määritetään yhdessä jäsenvaltion toimivaltaisten viranomaisten kanssa. Jos tätä sitoumusta ei noudateta, toimivaltainen viranomainen perii tuen takaisin. Komissio esittää Euroopan parlamentille ja neuvostolle kahden vuoden välein kertomuksen näiden toimenpiteiden soveltamisesta, erityisesti tuen käytöstä, sen määrästä ja sen vaikutuksesta sisävesiliikenteeseen. Jäsenvaltioiden on toimitettava komissiolle tämän kertomuksen laatimiseen tarvittavat tiedot. Neuvosto päättää komission ehdotuksesta ja perustamissopimuksessa määrätyin edellytyksin viimeistään 31 päivänä heinäkuuta 1999 sen jälkeen sovellettavasta järjestelmästä tai tarvittaessa yksityiskohtaisista säännöistä tämän järjestelmän lakkauttamiseksi." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 130, 15.6.1970, s. 1